text: Opfordring: Stem på kvinder
  12 juni 2015 kl. 06.46
  Stem personligt på en kvinde?siger fire kvindelige folketingspolitikere.
  Der er for få kvindelige folketingsmedlemmer fra Syd- og Sønderjylland ? mener fire kvindelige folketingsmedlemmer fra Syd- og Sønderjylland.
  Derfor går de i dag ud og opfordrer vælgerne til at stemme på en syd- og sønderjysk kvinde. Det gør de på Brørup marked.
  Samtidigt vil de dele valgmateriale ud for hinanden.
  De fire kvinder er Lotte Rod fra de radikale, Karina Lorentzen fra SF, Ellen Trane Nørby fra Venstre og Anne Sina fra socialdemokratiet
  Anna Sina har lavet lidt statistik:
  - Vi ligger desværre samlet under landsgennemsnittet i forhold til antallet af kvinder på listerne ? hos nogen partier endda en del under gennemsnittet, siger Anne Sina.
  Her er hendes opgørelse:
  Socialdemokraterne: 
  3 kvinder ud af 13 kandidater ? 23 pct.
  Venstre: 
  4 kvinder ud af 13 ? 31 pct.
  Radikale Venstre: 
  3 kvinder ud af 8 ? 38 pct.
  SF: 
  3 kvinder ud af 13 ? 23 pct.
  Samlet gennemsnit i de fire partier: 28 pct.
  Landsgennemsnit: 31 pct. (250 kvinder ud af i alt 799 opstillede kandidater).
  